K-22 (υποβρύχιο, 1938)

Το ***K-22*** ήταν ένα από τα δώδεκα υποβρύχια («υποβρύχια καταδρομικά») κλάσης *[[Υποβρύχιο κλάσης K (ΕΣΣΔ)|Κ]]* που ναυπηγήθηκαν για το Σοβιετικό Πολεμικό Ναυτικό στα τέλη της δεκαετίας του 1930. Εντάχθηκε στη δύναμη του Στόλου της Βαλτικής το 1940. Έπειτα από την την εισβολή των Δυνάμεων του Άξονα στην ΕΣΣΔ (Επιχείρηση Μπαρμπαρόσα) δεν πραγματοποίησε πολεμικές περιπολίες στη Βαλτική ενώ στα τέλη του 1941 μεταφέρθηκε στον Βόρειο Στόλο. Πραγματοποίησε οκτώ περιπολίες συνολικά, συμπεριλαμβανομένης μιας αποστολής ναρκοθέτησης. Χάθηκε το 1943.

## Περιγραφή

Παρόλο που τα σκάφη της κλάσης *[[Υποβρύχιο κλάσης Πράβντα|Πράβντα]]* δεν ήταν επιτυχημένα, η ηγεσία του Σοβιετικού Ναυτικού επέμεινε στην απόκτηση «καταδρομικών υποβρυχίων» που θα ήταν ικανά να επιχειρούν μακριά από την ΕΣΣΔ. Το 1936 εγκρίθηκε η ναυπήγηση τέτοιων σκαφών που θα είχαν επιπλέον δυνατότητα πόντισης ναρκών. Το εκτόπισμά τους ήταν 1490&nbsp;t (1470&nbsp;LT) στην επιφάνεια και 2104&nbsp;t (2071&nbsp;LT) σε κατάδυση. Είχαν ολικό μήκος 97,7&nbsp;m, πλάτος 7,4&nbsp;m και βύθισμα 4,5&nbsp;m όταν ήταν πλήρως έμφορτα. Μπορούσαν να επιχειρούν σε βάθος έως και 80&nbsp;m. Το πλήρωμά τους αποτελούνταν από 66 αξιωματικούς, υπαξιωματικούς και ναύτες.

Στην επιφάνεια προωθούνταν χάρη σε δύο ντιζελοκινητήρες 9DKR οι οποίοι μπορούσαν να αποδώσουν έως και 8400&nbsp;hp και η μέγιστη ταχύτητα πλεύσης ήταν 21&nbsp;kn. Εν καταδύσει προωθούνταν από δύο ηλεκτροκινητήρες PG11 μέγιστης ισχύος 1200&nbsp;hp χάρη στους οποίους μπορούσαν να φθάσουν τους 10,3&nbsp;kn. Η ακτίνα δράσης στην επιφάνεια έφθανε τα  με ταχύτητα πλεύσης 10,3&nbsp;kn και εν καταδύσει τα  με ταχύτητα 3,1&nbsp;kn.

Τα υποβρύχια της κλάσης *Κ* διέθεταν έξι τορπιλοσωλήνες των 533&nbsp;mm στην πλώρη και τέσσερις, ίδιου διαμετρήματος, στην πρύμνη. Μπορούσαν να μεταφέρουν έως και δώδεκα τορπίλες. Στο κατάστρωμα υπήρχαν δύο πυροβόλα των 100&nbsp;mm ενώ αντιαεροπορική κάλυψη παρείχαν δύο όπλα των 45&nbsp;mm.

## Επιχειρησιακή ιστορία
Η ναυπήγηση του *K-22* άρχισε στις 5&nbsp;Ιανουαρίου 1938 στο Ναυπηγείο Νο.&nbsp;190 στο Λένινγκραντ. Καθελκύστηκε στις 4&nbsp;Νοεμβρίου του ίδιου έτους και ολοκληρώθηκε στις 15&nbsp;Ιουλίου 1940. Εντάχθηκε στη δύναμη του Στόλου της Βαλτικής στις 7&nbsp;Αυγούστου 1940. Έπειτα από την εισβολή των γερμανικών δυνάμεων στην ΕΣΣΔ μεταφέρθηκε στο Σεβεροντβίνσκ στο οποίο και έφθασε αφού πρώτα διέσχισε το κανάλι που συνδέει τη Λευκή Θάλασσα με τη Βαλτική. Αναχώρησε στις 22&nbsp;Αυγούστου και έφθασε στον προορισμό του στις 4&nbsp;Σεπτεμβρίου. Μεταφέρθηκε στον Βόρειο Στόλο στις 17 του μηνός αυτού.

Η πρώτη του περιπολία στα ανοικτά των νορβηγικών ακτών έλαβε χώρα μεταξύ Οκτωβρίου και Νοεμβρίου, χωρίς αξιοσημείωτα περιστατικά. Στις αρχές του Δεκεμβρίου πόντισε νάρκες κοντά στη νορβηγική νήσο Rolvsøya και στις 9&nbsp;Δεκεμβρίου επιχείρησε ανεπιτυχώς να βυθίσει ένα μικρό πλοίο με το πυροβόλο του. Δύο ημέρες αργότερα επιτέθηκε με τα πυροβόλα του σε μικρή νηοπομπή. Στις 19&nbsp;Ιανουαρίου 1942 βομβάρδισε το νορβηγικό ψαροχώρι Μπέρλεβογκ (Berlevåg). Επίσης προκάλεσε επιπλέον ζημιές στο εμπορικό πλοίο *Mimona* και βύθισε ένα αλιευτικό σκάφος. Ήταν ένα από τα τέσσερα υποβρύχια που ανέλαβαν την κάλυψη του νότιου πλευρού της συμμαχικής νηοπομπής PQ 13. Στις 3 Απριλίου πραγματοποίησε ανεπιτυχή επίθεση ενάντια σε τρία ναρκαλιευτικά κοντά στη χερσόνησο Σβέρχολτ (Sværholt). Στις 9 του μηνός αυτού εντόπισε το σοβιετικό υποβρύχιο *[[Shch-421 (υποβρύχιο)|ShCh-421]]* το οποίο είχε προσκρούσει σε νάρκη και είχε υποστεί ζημιές. Διέσωσε το πλήρωμά του και στη συνέχεια το τορπίλισε.

Στις 7&nbsp;Φεβρουαρίου 1943 το *K-22* προσέκρουσε σε νάρκη και βυθίστηκε αύτανδρο στα ανοικτά της νορβηγικής πόλης Βάρντε (Vardø).

## Παραπομπές


## Βιβλιογραφία
*
*
* 

Κατηγορία:Υποβρύχια κλάσης K (ΕΣΣΔ)
Κατηγορία:Σοβιετικά υποβρύχια του Β΄ Παγκοσμίου Πολέμου